
ï AELWYD FY MAM, 


Hiraeth Cymro am ei Gartref a Gwlad 
ei Enedigaeth. 





Ton—“ Robin yn swil.” 





Mawn ardal estronol 'rwyf heddyw yn byw, 
| Fy mron yn alarus, a'm gwyneb yn wyw, 
' Er bod genyf ddigon o gyfoeth y byd, 
| A cheraint o'm deutu'n difyru fy mryd, 
Ond ar aelwyd fy mam, 
ï Ar aelwyd fy mam, 
Ces fil mwy o bleser ar aelwyd fy mam. 


- Rwy'n cofio mwynderau boreuddydd fy oes, 
| Pan nad oedd gofalon, na gofid, na chroes, 
Ond myned a dyfod dan ofal fy mam, 
| Heb ofni na meddwl am golled na cham ; 
l Ar hen aelwyd fy mam, 
Hen aelwyd fy mam, 
| Rhyw nefoedd fach gafwyd ar aelwyd fy mam. 

Mor ddedwydd y byddem, yn fawr ac yn fan, | 
Ar noson hir auaf o gwmpas y tan, 

Yn dysgu neu ganu yn llawen ein bryd, 
Neu wrando rhyw stori am droion y byd, 


Ar hen aelwyd fy mam, 
Hen aelwyd fy mam, hw 
Paradwys y ddaear oedd aelwyd fy mam. 


Fan hono y clywais i gyntaf erio'd 

Fod uffern, a nefoedd, a Cheidwad yn bod, 
Am Fethlem, a'r stabal, am gariad fy Nuw, 
Âm obaith cael myned i'r nefoedd i fyw, 


Ar hen aelwyd fy mam, 
Hen aelwyd fy mam, 
Ces fyrdd o fendithion ar aelwyd fy mam. 


Y teulu wasgarwyd, fy nhad aeth i'r bedd, 

Y byd oll ar unwaith newidiodd ei wedd, 

Daeth drygfyd a blinder i'm dilyn bob cam, - 
. Pan chwalwyd pleserau hen aelwyd fy mam, 


O! hen aelwyd fy mam, 
Hen aelwyd fy mam, 
Mor llwm ydyw'r ddaear heb aelwyd fy mam. 


Mae aelwyd well eto uwch gofid y byd, 
Mae 'Tâd yn y nefoedd, a chartref mwy clud, 
Fy enw yn llyfr y teulu a gawd, 

'Rwyf fi sydd amddifad i'r Iesu yn frawd, 


O! hardd aelwyd y nef, 
Hardd aelwyd y nef, 
Mae dysgwyl am danaf ar aelwyd y nef. 





Y PLENTYN UNIG. 


— bb: O. (G0-0-(t— 


YN ymyl bwth mynyddig, 
Canfyddais blentyn mwyn, 
Eisteddai yno'n unig, 
Heb neb i wrando'i gwyn; 
Dynesais tuag ato, 
Gan edrych arno'n syn, 
Â phan yn wylo'r dagrau, 
Dywedai'r geiriau hyn :— 


Amddifad wyf yn crwydro 
Ar hyd a lled y wlad, 
A daethum i gael tremio 
Ar fwth fy mam a'n nhad ; 
Mae'r bwthyn hoff heb syrthio, 
Mae heddyw megis cynt, 
A golwg ar y tyddyn 
A'm llona ar fy hynt, 


Mae'r creigiau amgylchynol. 
Yn gedyrn ar eu sail, 

A'r lanerch fach-gynwynol 
Yn gwenu yn ddi-aiÌ; 

Mae pob peth sy'n amgylchu 
Y bwthyn yr un wedd, 

Ond tad a mam deimladwy 
Sy'n uno yn y bedd. 


O dan yr ywen geinwedd, 
Yn ymyl drws y llan, 

Mae nhad a'm mam yn gorwedd, 
'Rwy'n gwybod am y fan; 

Bum ganwaith yno'n wylo 
Y dagrau heli'n lli', 

Ond nid oedd un o honyht 
Yn medru gwrando'm cri. 


Roedd genyf fi gyfeillion 
A pherthynasau gwiw, 
A gonest gymydogion, 
Pan oedd fy nhad yn fyw; i/ 
Ond 'nawr nid oes perthynas | 
Na cheraint genyf fi, | 
Na char na chyfaill ffyddlon | 





A wrendy ar fy nghri. 


Ond os nad yw'm cyfeillion 
Na'm ceraint yn un man, | 
Yn medru cydymdeimlo tl 
_ A gwrando llais y gwan; 
Mae Tad y plentyn unig i 
Yn aros yn y nef, | 
Ei glustiau sy,n agored, u | 
Efe a wrendy'm llef. vw 
| 


Cyn hir fe ddaw'r diwrnod 
Pan af i'r nef i fyw, 
Caf yno roi'r gogoniant 
I'm nefol Dad a'm Duw ; 
Bydd yno blant amddifaid 
O bedwar cwr y byd, 
Yn seinio clod i'r Iesu, | 
A'i garu oll i gyd. | 





FL TH 
Joseph Williams, Argraffydd, Merthyr. 





